กู้เงินเป็นทางออกในกรณีที่คุณไม่สามารถจ่ายเงินได้ในระยะเวลาที่กำหนดจ่ายค่าเทอม อาจจะด้วยเงินค่าเทอมมีจำนวนมากเกินไปสำหรับจ่ายเงินก้อน ไม่สามารถผ่อนชำระค่าเทอมได้โดยตรง ทั้งนี้เราขอแนะนำให้มองหาทุนการศึกษาจากสถานที่ต่าง ๆ ก่อน เช่นในมหาวิทยาลัยที่ทำการศึกษาอยู่ กองทุน กยศ. ทุนจากสถาบันที่ทำงานของผู้ปกครอง หรือหาเงินจากการเข้าร่วมประกวดต่าง ๆ การกู้เงินควรเป็นทางออกสุดท้ายเมื่อไม่สามารถหาเงินมาชำระได้ทันเวลาจริง ๆ
โดยทั่วไปมหาวิทยาลัยต่าง ๆ จะให้สิทธิในการค้างชำระค่าเทอมได้ค่อนข้างนานพอสมควร ในกรณีมีปัญหาไม่มีเงินจ่ายค่าเทอม ติดต่อแผนกการเงินของมหาวิทยาลัยนั้น ๆ หรือปรึกษากับครูที่ปรึกษาของคุณก่อน